
                                             จดหมายข่าว
องค์การบริหารส่วนตำบลกาลูปัง  ตำบลกาลูปัง  อำเภอรามัน  จังหวัดยะลา
ฉบับที่  5  ประจำเดือน  พฤษภาคม  พ.ศ. 2558

สวัสดีค่ะ จดหมายข่าวฉบับที่ 5 ประจำเดือน พฤษภาคม  2558 ฉบับนี้ ตรงกับเดือน พฤษภาคม ซึ่งมีวันสำคัญ คือ วันพืชมงคลและวัน วิสาขบูชา ซึ่งวันพืชมงคลก็จะมีพิธีจรดพระนังคัลแรกนาขวัญซึ่งจัดขึ้นทุกปี เพื่อเสี่ยงทายว่าพระโคได้กินอาหารอะไรบ้าง ก็เป็นการเสี่ยงทางสภาพภูมิประเทศและภูมิอากาศของประเทศ ในเดือนกุมภาพันธ์ นี้มีกิจกรรมที่องค์การบริหารส่วนตำบลกาลูปังได้ดำเนินการดังนี้


1.  โครงการแข่งขันกีฬาต้านยาเสพติด อบต.กาลูปัง ครั้งที่ 16

องค์การบริหารส่วนตำบลกาลูปังได้จัดทำโครงการแข่งขันกีฬาต้านยาเสพติด อบต.กาลูปัง ครั้งที่ 16 ประจำปี 2558 ขึ้น เนื่องจากเห็นว่าการส่งเสริมให้มีการจัดการแข่งขันกีฬา โดยให้เยาวชนหันมาสนใจการเล่นกีฬา รู้จักใช้เวลาว่างให้เกิดประโยชน์ เป็นแนวทางหนึ่งที่ช่วยแก้ไขและลดปัญหายาเสพติดในพื้นที่ และสนองตอบนโยบายของรัฐบาล ด้านการให้องค์กรปกครองส่วนท้องถิ่นเป็นหน่วยงานหนึ่ง ที่มีส่วนร่วมในการแก้ไขปัญหายาเสพติด ในระหว่างวันที่ 4 – 19 พฤษภาคม  2558 ณ สนามกีฬาตำบลกาลูปัง หมู่ที่ 2   มีการแข่งขันกีฬาทั้งหมด  3  ประเภท  ได้แก่  
- วอลเลย์บอลเยาวชนหญิง     -  ตะกร้อทีมประชาชนชาย     -  ฟุตบอลทีมประชาชน
2. โครงการเยาวชนสัมพันธ์ ต้านภัยยาเสพติด “ค่ายส่งเสริมคุณธรรม จริยธรรม ต้านภัยเสพติด”

องค์การบริหารส่วนตำบลกาลูปัง  ได้จัดทำโครงการนี้ เนื่องจากสถานการณ์ปัญหายาเสพติดที่ได้เริ่มระบาดและกำลังทวีความรุนแรงมากขึ้นอย่างน่าวิตกและเพื่อสนองต่อนโยบายรัฐบาล ในการนำสังคมไปสู่สังคมที่พึงปรารถนา โดยส่งเสริมการจัดกิจกรรมคุณธรรม จริยธรรม เพื่อปลูกฝังและเสริมภูมิคุ้มกันให้กับเด็กและเยาวชน ตลอดจนการสร้างแกนนำเยาวชนเพื่อเป็นเป็นเกราะป้องกัน โดยได้จัดกิจกรรมนี้ เมื่อวันที่ 29 - 30 เมษายน 2558  ณ ชุมชนบ้านแหลมโพธิ์  ตำบลแหลมโพธิ์ อำเภอยะหริ่ง จังหวัดปัตตานี

  ประชาสัมพันธ์  อบต.กาลูปัง


องค์การบริหารส่วนตำบลกาลูปัง เปิดให้บริการประชาชนในวันทำงานปกติในช่วงเที่ยง  12.00 – 13.00  น 


ประชาชนท่านใดที่มีความประสงค์จะมารับบริการก็สามารถมาใช้บริการได้








เกร็ดความรู้: สมุนไพรใกล้ตัว 	


			            กานพลู  กลุ่มยาแก้ท้องขึ้น ท้องอืด ท้องเฟ้อ


เปลือกต้น  -  แก้ปวดท้อง แก้ลม คุมธาตุ  		ใบ -  แก้ปวดมวน  


ดอกตูม - รับประทานขับลม ใช้แต่งกลิ่น      		ผล -  ใช้เป็นเครื่องเทศ เป็นตัวช่วยให้มีกลิ่นหอม  


น้ำมันหอมระเหยกานพลู - ใช้เป็นยาชาเฉพาะแห่ง แก้ปวดฟัน ฆ่าเชื้อทางทันตกรรม เป็นยาระงับการชักกระตุก ทำให้ผิวหนังชา 


วิธีและปริมาณที่ใช้ :


แก้อาการท้องขึ้น ท้องอืดเฟ้อ ขับลม และปวดท้อง   ใช้ดอกกานพลูโตเต็มที่ ที่ยังตูมอยู่ 4-6 ดอก หรือ 0.25 กรัม�ในผู้ใหญ่  - ใช้ทุบให้ช้ำ ชงน้ำดื่มครั้งละครึ่งถ้วยแก้ว�ในเด็ก -  ใช้ 1 ดอก ทุบแล้วใส่ลงในขวดนม�เด็กอ่อน - ใช้ 1 ดอก ทุบใส่ในกระติกน้ำที่ไว้ชงนม ช่วยไม่ให้เด็กท้องขึ้นท้องเฟ้อได้ 























